

 **REPUBLICA MOLDOVA **

**CONSILIUL RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

**DECIZIE nr. 2/10**

 din 07 aprilie 2017

 **„Cu privire la Regulamentul**

 **privitor la alimentarea elevilor claselor a-V-XII-a**

**din cadrul instituţiilor de învățământ general din raionul Teleneşti”**

Ținând cont de necesitatea creării posibilităților pentru alimentarea elevilorclaselor a-V-XII-a din cadrul instituţiilor de învățământ general, conform prevederile art. 21 (1), 136 (1) lit. „b” şi 145 (1) lit. „c”din Codul Educaţiei al Republicii Moldova, pct.4 din Hotărârea Guvernului cu privire la alimentarea elevilor, nr.234 din 25.02.2005, Ordinul Ministerului Sănătăţii nr. 638 din 12.08.2016cu privire la implementarea Recomandărilor pentru un regim alimentar sănătos şi activitate fizică adecvată în instituţiile de învățământ din Republica Moldova, având avizul pozitiv al Comisiei consultative pentru probleme sociale, în temeiul art. 43 (1) lit. „q” şi 46 al. (1) al Legii privind administrația publică locală nr. 436-XVI din 28.12.2006 Consiliul raional,

**DECIDE:**

1.Se aprobă Regulamentul privitor la alimentarea elevilor claselor a-V-XII-a din cadrul instituţiilor de învățământ general din raionul Teleneşti, conform anexei, parte integrantă a prezentei decizii.

 2. Direcţia Generală Educaţie va întreprinde acţiunile ce se impun pentru:

 a) selectarea a 3 instituţii de învățământ pilot pentru implementarea prevederilor prezentului Regulament în perioada aprilie –mai 2017. Prin derogare de la prevederile pct. 2.11, lit. „a” şi 4.2. din Regulament, instituţiile de învățământ selectate vor stabili individual pentru perioada nominalizată termenul mai scurt pentru depunerea cererilor şi achitarea costurilor de alimentare a elevilor;

 b) asigurarea implementării prevederilor prezentului Regulament, în comun cu managerii instituţiilor de învățământ general din raion;

 c) prezentarea în cadrul raportului anual de activitate a informaţii despre gradul de executare a prevederilor Regulamentului nominalizat.

3. Executarea prevederilor deciziei date se pune în seama D-nei Eugenia Ioxa – şef al Direcţiei Generale Educaţie şi managerilor din cadrul instituţiilor de învățământ general al, în parte conform atribuţiilor de funcţie.

4. Controlul asupra executării prezentei decizii se pune în seama D-nei Ecaterina Furculiţă – Vicepreşedintele raionului pentru probleme sociale.

5. Prezenta decizie intră în vigoare la data de 15.08.2017 (cu excepţia prevederilor pct.2 lit. „a”) ,urmează a fi adusă la cunoştinţa persoanelor vizate, publicată pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

 **Președintele ședinței Vladimir Stratulat**

**Secretarul Consiliului raional Sergiu Lazăr**

Anexă la Decizia CR

nr. 2/ 10 din 07 aprilie 2017

**Regulamentul**

**privitor la alimentarea elevilor claselor a-V-XII-a**

**din cadrul instituţiilor de învățământ general din raionul Teleneşti**

1. **Dispoziţii generale**

1.1Prezentul Regulament stabileşte activităţile de bază privind asigurarea cu hrană a elevilor din clasele a V-XII (în continuare elevii) în cadrul instituţiilor de învățământ gimnazial şi liceal (în continuare instituţii de învățământ), care dispun de cantine autorizate corespunzător de către instituțiile abilitate.

1.2. Scopul aprobării prezentului regulament rezidă în:

- faptul că la moment cadrul normativ existent nu reglementează expres mecanismul privitor la asigurarea oportunităţii de alimentare a elevilor, inclusiv din familii socialmente vulnerabile şi cu cerinţe educaţionale speciale, din clasele gimnaziale şi liceale în cadrul cantinelor existente care asigură alimentarea gratuită a elevilor claselor primare;

- crearea condiţiilor pentru asigurarea unui regim alimentar echilibrat şi a unei culturi nutriționiste pentru elevi, care în medie se află în cadrul instituţiilor de învățământ 7 ore astronomice ținând cont de programul curricular complex, inclusiv activităţile extraşcolare organizate în cadrul instituţie de învățământ propriu-zise sau în cadrul instituţiilor de învățământ extraşcolar specializate (arte, sport, etc.).

- formarea deprinderilor de alimentaţie raţională prin promovarea unui regim alimentar sănătos bazat pe un meniu controlat, ca alternativă la produsele „fast-food” sau cu un conţinut sporit de sare zahăr şi grăsimi.

- conştientizarea faptului că conform studiilor, 70 la sută din decesele premature ale adulţilor sunt cauzate de comportamentele şi obiceiurile nesănătoase iniţiate în perioada copilăriei. Importanţa abordării factorilor de risc de la etapele timpurii ale vieţii, factori ce sunt argumentaţi prin dovezi privind stadiile incipiente ale bolilor netransmisibile, necesitatea de a îmbunătăţi alimentaţia şi serviciile de sănătate pentru copii şi tineri – toate acestea sunt racordate la necesităţile de a intensifica eforturile de promovare a modului sănătos de viaţă .

1.3. Cadrul normativ pentru reglementarea prevederilor regulamentului dat constituie :

- art. 21 (1), 136 (1) lit. „b” şi 145 (1) lit. „c”din Codul Educaţiei al Republicii Moldova;

- art. 43 (1) lit. „q” şi 46 al. (1) al Legii nr.436 - XVI din 28.12.2006 privind administraţia publică locală;

- art. 3 din Legea cu privire la ocrotirea sănătăţii, nr. 411 din 28.03.1995;

- art. 12 (2), 38 (2.1, 3.5) şi 50 (4.4) din Legea privind supravegherea de stat a sănătăţi publice, nr. 10 din 03.02.2009;

- pct.4 din Hotărârea Guvernului cu privire la alimentarea elevilor, nr.234 din 25.02.2005;

- pct. 6 din Hotărârea Guvernului cu privire la protecţia copiilor şi familiilor socialmente vulnerabile, nr. 198 din 16.03.1993;

- pct. 31 (3) şi 34 din cadrul Programului naţional în domeniul alimentaţiei şi nutriţiei pentru anii 2014-2020, aprobat prin H.G. nr. 730 din  08.09.2014;

- Strategia naţională de prevenire şi control a bolilor netransmisibile pentru anii 2012-2020 aprobată prin Hotărârea Parlamentului nr. 82 din 12.04.2012;

- Ordinul Ministerului Sănătăţii nr. 638 din 12.08.2016cu privire la implementarea Recomandărilor pentru un regim alimentar sănătos şi activitate fizică adecvată în instituţiile de învățământ din Republica Moldova.

1. **Organizarea alimentației elevilor în instituția de învățământ general. Responsabilități.**

 2.1. Alimentația elevilor este organizată la cererea părinţilor sau persoanelor cu dreptul de ai reprezenta legal, în cantinele şcolare autorizate corespunzător de către instituţiile de profil şi în perioada anului de învățământ.

 2.2. Elevii sunt alimentați conform unui grafic aprobat de directorul instituției pentru a nu afecta procesul educațional. Organizarea servirii meselor se efectuează ținând cont de durata suficientă a pauzelor de masă stabilită conform normelor de specialitate.

 2.3. De organizarea alimentației elevilor în instituțiile de învățământ

 sunt responsabile Direcţia Generală Educaţie şi instituțiile de învățământ respective.

 2.4. Responsabilitatea pentru asigurarea calității alimentației în instituțiile

de învățământ general revine agenților economici-furnizori de produse alimentare și organizatorilor alimentației.

 2.5. Managementul organizării alimentației elevilor în instituțiile de

învățământ este realizat de către managerul instituției. Pentru managementul nemijlocit al organizării alimentației și în funcție de mărimea instituției, managerul poate delega această responsabilitate asistentului medical, unuia din directorii adjuncți sau șefului de producere.

 2.6.Responsabilitățile managerului instituției de învățământ:

1. desemnează prin ordin responsabilul pentru organizarea și monitorizarea procesului de alimentație a elevilor în instituția de învățământ;
2. emite ordin cu privire la constituirea și activitatea Comisiei de triere;
3. monitorizează procesul de recepționare a produselor alimentare și a materiei prime la depozit, blocul alimentar, a bucatelor finite;
4. monitorizează comanda de produse alimentare la depozit și soldul de produse alimentare;
5. introduce în planul anual al instituției chestiuni care sunt discutate la Consiliul de administrație, ședințele generale cu părinții ce vizează îndeplinirea normelor fiziologice de consum și a normelor financiare, calitatea, diversitatea și prețul produselor alimentare recepționate, lista elevilor scutiți de plata pentru alimentație, costul unei mese/zi.
6. planifică și realizează activități de control, de informare/formare a personalului instituției cu referire la respectarea normelor sanitaro-epidemiologice, alimentație sănătoasă și echilibrată a elevilor, profilaxia intoxicațiilor alimentare, activități de informare a părinților cu referire la organizarea alimentației în instituție. respectarea normelor cultural-igienice, prevenirea intoxicațiilor alimentare, activități cu elevii ce țin de formarea deprinderilor cultural-igienice, de alimentație sănătoasă;
7. în colaborare cu asistenta medicală elaborează și monitorizează aplicarea instrucțiunii instituționale cu privire la curățarea, dezinfecţia și igiena spațiilor, utilajelor, instalaţiilor şi ustensilelor şi controlul dăunătorilor.

 2.7.Suplimentar la cele stipulate în pct.2.6 directorul instituției de învățământ care organizează licitațiile de produse alimentare:

1. elaborează în comun cu membrii comisiei de triere din cadrul instituţiei, caietul de sarcini pentru achizițiile de produse alimentare şi-l coordonează cu reprezentanţa teritorială a Agenţiei Naţionale pentru Siguranţa Alimentelor;
2. emite ordin privind componența grupului de lucru pentru evaluarea ofertelor de prețuri;
3. inițiază procedura de achiziții in termeni optimi.

2.8. Responsabilitățile șefului de producere din cadrul instituției de învățământ:

1. realizează, în limita competențelor sale, monitorizarea și aprecierea organizării alimentației elevilor;
2. zilnic elaborează lista elevilor conform claselor care solicită alimentarea;
3. monitorizează gradul de satisfacție privind calitatea alimentației în școală;
4. formulează propuneri privind îmbunătățirea alimentației elevilor;
5. realizează controlul stării sanitare a blocului alimentar;
6. verifică cantitatea produselor alimentare, apreciază rezervele și, după necesitate, face comanda de produse;
7. realizează controlul regimului de temperatură a instalațiilor frigorifice cu înregistrarea în registrul de evidență a temperaturii;
8. participă în calitate de membru în activitățile Comisiei de triere.

 2.9. Responsabilitățile cadrelor didactice – profesori diriginți de clase:

1. realizează în limita competențelor, monitorizarea servirii bucatelor în cantină;
2. planifică activități, orientate spre formarea modului sănătos de viață a elevilor, a culturii alimentației;
3. propun spre dezbateri, în cadrul ședințelor cu părinții, chestiuni cu privire la asigurarea continuității alimentației sănătoase și echilibrate a elevilor acasă și în cadrul instituției de învățământ;
4. formulează propuneri pentru îmbunătățirea alimentației elevilor în cadrul ședințelor Consiliului de administrație al instituției, ședințele operative cu administrația.

 2.10. Responsabilitățile asistentei medicale din cartul instituţiei de învățământ:

* 1. realizează controlul medical zilnic al personalului blocului alimentar și al depozitului cu înregistrare în Registrul sănătății, controlează starea sănătății personalului, respectarea de către aceștia a igienei personale;
	2. controlează condițiile de livrare și calitatea produselor alimentare recepționate;
	3. controlează condițiile de păstrare și respectarea termenilor de valabilitate în special a produselor ușor alterabile;
	4. controlează procesul de decontare în cratiță a produselor alimentare conform meniului zilnic de repartiție respectarea tehnologiei preparării bucatelor, cantitatea și calitatea bucatelor finite, controlează lipsa produselor interzise în alimentația copiilor elevilor;
	5. analizează alimentația elevilor, sortimentul și cantitatea produselor alimentare diurne;
	6. controlează starea sanitară a blocului alimentar, corectitudinea prelucrării vaselor, veselei și tacâmurilor la blocul alimentar;
	7. ține în ordine documentația medicală privind organizarea alimentaţiei în instituția de învățământ ;
	8. este membru al Comisiei de triere;
	9. controlează organizarea vitaminizării profilactice a alimentației;
	10. controlează greutatea porțiilor alimentare;
	11. pregătește materiale informaționale și discută cu părinții pe probleme de alimentație sănătoasă și echilibrată a elevilor.
	12. Responsabilitatea părinţilor (reprezentanţilor legali) elevilor alimentaţi în cadrul cantinelor şcolare:
1. depun cere în scris (conform unui format elaborat de către instituţia de învățământ) şi efectuează în contabilitatea instituţiei de învățământ achitarea costurilor pentru alimentare, cu cel puţin 30 zile calendaristice înainte de perioada alimentării;
2. comunică din timp dirigintelui de clasă despre lipsa elevului de la şcoală pentru a fi exclus din lista zilnică a elevilor alimentaţi;
3. se implică în procesul de educare şi promovare în familie a unui mod sănătos de viaţă prin alimentarea sănătoasă;
4. înaintează propuneri pentru îmbunătăţirea procesului de alimentare a elevilor în instituţia de învățământ.
5. **Elaborarea meniului zilnic de repartiție**

 3.1. Se întocmește un singur meniu, în baza solicitărilor prealabile pentru alimentare, specific la dejun şi/sau prânz pentru toţi elevii din toate ciclurile şcolare cu indicarea separată și totală a numărului acestora (“Recomandări pentru un regim alimentar sănătos și activitate fizică adecvată în instituțiile de învățământ din Republica Moldova”, Ordinul MS nr. 638 din 12.08.2016, capitol IV, pct. 8).

 3.2. Meniul se alcătuieşte de către asistenta medicală din cadrul instituţiei în comun cu şeful de producere/magaziner („Recomandări pentru un regim alimentar sănătos și activitate fizică adecvată în instituțiile de învățământ din Republica Moldova”, Ordinul MS nr. 638 din 12.08.2016, capitol IV, pct.19).

 3.3. Meniul este aprobat de directorul instituției prin semnătură și ștampilă umedă pe ambele exemplare pe partea de sus a foii, doar la perfectarea deplină a acestuia.

 3.4. Meniul se perfectează pe foi standard/tipizate, lizibil, fără corectări, cu pix de culoare albastră, în 2 exemplare prin indigo, fără a repeta produsele alimentare pentru o zi la dejun/ prânz,.

 3.5. Un exemplar al meniului se păstrează la șeful de producere/magaziner timp de 1 an, iar un exemplar se expediază contabilității instituţiei de învățământ.

 3.6.Meniul zilnic este acroșat în avizierele pentru părinți, avizierul de la blocul alimentar.

 3.7. La organizarea servirii mesei pot fi antrenaţi elevii alimentaţi.

**IV Finanţarea costurilor de alimentare a elevilor**

 4.1. Costurile pentru alimentarea elevilor claselor a -V-XII-a sunt acoperite de către părinţi. Instituţiile de învățământ pot beneficia de donaţii sponsorizări şi alte mijloace băneşti intrate legal în posesia acestora, pentru organizarea alimentaţiei elevilor inclusiv a elevilor transportaţi, din familii socialmente vulnerabile şi a elevilor cu cerinţe educaţionale speciale.

 4.2. Cuantumul sumei pentru alimentarea elevilor claselor a -V-XII-a se stabileşte în conformitate cu normele financiare pentru alimentarea copiilor/elevilor din instituţiile de învățământ aprobate anual de către Ministerul Educaţiei şi Ministerul Finanţelor, în funcţie de fluctuaţia preţurilor.

 4.2. Colectarea surselor financiare pentru alimentarea copiilor se efectuează prin intermediul contabilităţii instituţiei de învățământ. Costul pentru alimentare se achită cu 30 zile calendaristice înainte de perioada alimentării.

 4.3. La achitarea costurilor se eliberează tichete, autentificate prin ştampila instituţiei de învățământ, pentru alimentare care vor include:

 - numele prenumele posesorului;

 - perioada/data pentru care se solicită alimentarea de către beneficiarul tichetului;

 - specificația tipului de masă, dejun şi/sau prânz.

 4.4. Resursele financiare colectate de la părinţii elevilor pentru alimentare şi cele acumulate din alte surse legale se gestionează doar prin contul trezorerial al instituţiei de învățământ.

 4.5. Resursele financiare colectate în acest scop se utilizează de către administraţia instituţiei de învățământ, doar pentru procurarea produselor necesare pentru alimentarea elevilor.

* + 1. **Dispoziţii finale:**

 5.1.Consiliile pedagogice din cadrul instituţiilor de învățământ vor întreprinde acţiunile ce se impun pentru:

 a) familiarizarea părinţilor şi elevilor cu prevederile prezentului regulament;

 b) promovarea culturii alimentaţiei sănătoase în rândurile elevilor din cadrul instituţiei de învățământ, în comun cu comitetele părinteşti.

 5.2. Consiliul de administrare al instituţiei de învățământ poate decide:

 a) contractarea sau concesionarea serviciilor de alimentare a elevilor de către instituţia de învățământ, în condiţiile:

 - identificării agenţilor economici autorizaţi corespunzător în domeniul alimentaţiei publice pentru prestarea serviciilor de alimentare a elevilor în incinta instituţiilor de învățământ;

 - neadmiterii costurilor pentru alimentare care ar depăşi cuantumul aprobate anual de către Ministerul Educaţiei şi Ministerul Finanţelor, cu cel mult cinci lei/masă pentru elevii claselor a-V-XII-a;

 - aprobării în cadrul adunării generale a părinţilor, cu votul majorităţii celor prezenţi a procesului de alimentare de către întreprinderile specializate.

 b) alimentarea gratuită a elevilor din familiile socialmente vulnerabile cu condiţia identificării surselor financiare şi acoperirii costurilor de alimentare.

 c) posibilitatea acordării dreptului de a beneficia de serviciile cantinelor şcolare şi personalului din cadrul instituţiei de învățământ, contra cost în condiţiile prevederilor prezentului regulament

 5.3. Autorităţile publice de nivelul I, ONG-urile de profil, agenţii economici, persoanele fizice, pot contribui la asigurarea alimentării elevilor cu statut social defavorizat în condiţiile prevederilor prezentului regulament.

**Secretarul Consiliului raional Sergiu Lazăr**